กสิกรคาดเงินบาทสัปดาห์หน้า30.5-30.9
กสิกรไทยคาดเงินบาทสัปดาห์หน้ากรอบ30.50-30.90จับตาแผนปล่อยกู้รอบใหม่ให้กรีซ
12 ก.พ. 2555

กสิกรไทยคาดเงินบาทสัปดาห์หน้ากรอบ30.50-30.90จับตาแผนปล่อยกู้รอบใหม่ให้กรีซบริษัทศูนย์วิจัยกสิกรไทย มองแนวโน้มเงินบาทสัปดาห์หน้า (13-17 ก.พ.55) อาจเคลื่อนไหวในกรอบ 30.50-30.90 บาทต่อดอลลาร์ฯ โดยคงต้องจับตาเส้นตายการยื่นข้อเสนอปรับโครงสร้างหนี้ระหว่างกรีซกับเจ้าหนี้เอกชน ตลอดจนความชัดเจนของแผนความช่วยเหลือทางการเงินรอบสองจากทางการยุโรป
นอกจากนี้ ยังมีอีกหลายเหตุการณ์สำคัญ อาทิ การเดินทางเยือนสหรัฐฯ ของประธานาธิบดีจีน การนำเสนอแผนงบประมาณปี 2556 ของประธานาธิบดีสหรัฐฯ การประชุมธนาคารกลางญี่ปุ่น รวมถึงการรายงานตัวเลขเศรษฐกิจสหรัฐฯ ที่สำคัญ ได้แก่ ดัชนีตลาดที่อยู่อาศัยผลสำรวจแนวโน้มธุรกิจของเฟดสาขาฟิลาเดลเฟีย ผลสำรวจภาคการผลิตของเฟดสาขานิวยอร์กเดือนก.พ. ยอดค้าปลีก ดัชนีราคาผู้บริโภค ดัชนีชี้นำเศรษฐกิจ ข้อมูลการเริ่มสร้างบ้าน-การอนุญาตก่อสร้าง ผลผลิตภาคอุตสาหกรรมเดือนม.ค. ข้อมูลเงินทุนไหลเข้าสุทธิสู่ตลาดการเงินเดือนธ.ค.54 รายงานการประชุมเฟดเมื่อวันที่ 24-25 ม.ค. และจำนวนผู้ขอรับสวัสดิการว่างงานรายสัปดาห์.